CELEX: 62014CN0596
Language: fi
Date: 2014-12-22 00:00:00
Title: Asia C-596/14: Ennakkoratkaisupyyntö, jonka Tribunal Superior de Justicia de Madrid, Sección 3 de lo Social (Espanja) on esittänyt 22.12.2014 – Ana de Diego Porras v. Ministerio de Defensa

23.3.2015   
            
            
               FI
            
            
               Euroopan unionin virallinen lehti
            
            
               C 96/3
            
         Ennakkoratkaisupyyntö, jonka Tribunal Superior de Justicia de Madrid, Sección 3 de lo Social (Espanja) on esittänyt 22.12.2014 – Ana de Diego Porras v. Ministerio de Defensa
   (Asia C-596/14)
   (2015/C 096/05)
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Tribunal Superior de Justicia de Madrid, Sección 3 de lo Social
   
      Pääasian asianosaiset
   
   
      Valittaja: Ana de Diego Porras
   
      Vastapuoli: Ministerio de Defensa
   
      Ennakkoratkaisukysymykset
   
   
               1)
            
            
               Onko määräaikaisen työsopimuksen päättymisestä maksettava korvaus katsottava EAY:n, UNICE:n ja CEEP:n (1) tekemän puitesopimuksen 4 lausekkeen 1 kohdassa tarkoitetuksi työehdoksi?
            
         
               2)
            
            
               Jos tällainen korvaus katsotaan työehdoksi, onko työntekijöille, joiden työsopimus on tehty tai työsuhde solmittu suoraan työnantajan ja työntekijän välillä ja joiden tekemän työsopimuksen tai solmiman työsuhteen päättyminen on sidottu sellaisiin objektiivisiin perusteisiin kuin tietty päivämäärä, tietyn tehtävän tai palvelun loppuun saattaminen taikka tietty tosiseikka tai tapahtuma, myönnettävä sopimuksen päättyessä sama korvaus, joka maksettaisiin vastaavanlaisen mutta toistaiseksi voimassa olevan työsopimuksen tehneelle työntekijälle silloin, kun tämän työsopimus päättyy objektiivisista syistä?
            
         
               3)
            
            
               Jos määräaikaisella työntekijällä on oikeus saada sama korvaus, joka maksettaisiin toistaiseksi voimassaolevassa työsuhteessa olevalle työntekijälle työsuhteen päättyessä objektiivisten syiden perusteella, onko katsottava, että Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annettu neuvoston direktiivi 1999/70/EY on saatettu työntekijöiden asemasta annetun lain (Estatuto de los Trabajadores) 49 §:n 1 momentilla asianmukaisesti osaksi kansallista oikeutta, vai onko mainittu kansallinen säännös syrjivä ja direktiivin vastainen, koska se loukkaa direktiivin tavoitteita ja estää sen tehokkaan vaikutuksen?
            
         
               4)
            
            
               Ellei ole objektiivisia perusteita jättää sijaisina olevia väliaikaisia työntekijöitä vaille oikeutta saada korvaus määräaikaisen työsopimuksen päättyessä, onko työntekijöiden asemasta annetulla lailla näiden työntekijöiden työehdoissa käyttöön otettu vakinaisten työntekijöiden ja määräaikaisten työntekijöiden erilainen kohtelu katsottava syrjiväksi?
            
         
      (1)  Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annettu neuvoston direktiivi 1999/70/EY (EYVL L 175, s. 43).